Περιεχόμενα

# Εισαγωγή και επεξεργασία υποσημειώσεων και σημειώσεων τέλους

Οι υποσημειώσεις παραπέμπουν για περισσότερες πληροφορίες σχετικά με ένα θέμα στο τέλος της σελίδας, ενώ οι σημειώσεις τέλους στο τέλος του εγγράφου. Το LibreOffice αριθμεί αυτόματα τις υποσημειώσεις και τις σημειώσεις τέλους.

## Για να εισάγετε μια υποσημείωση ή σημείωση τέλους

1. Πατήστε στη θέση του εγγράφου σας όπου επιθυμείτε να τοποθετήσετε την αγκύρωση της σημείωσης.

2. Επιλέξτε Εισαγωγή - Υποσημείωση και σημείωση τέλους.

3. Στην περιοχή Αρίθμηση, επιλέξτε τη μορφή που επιθυμείτε να χρησιμοποιήσετε. Αν επιλέξετε Χαρακτήρας, πατήστε στο πλήκτρο Επιλογή και επιλέξτε το χαρακτήρα που επιθυμείτε να χρησιμοποιήσετε για την υποσημείωση.

4. Στην περιοχή Τύπος, επιλέξτε Υποσημείωση ή Σημείωση τέλους.

5. Πατήστε Εντάξει.

6. Πληκτρολογήστε τη σημείωση.

Μπορείτε επίσης να εισάγετε υποσημειώσεις πατώντας στο εικονίδιο Άμεση εισαγωγή υποσημείωσης στη γραμμή εργαλείων Εισαγωγή.

Μπορείτε να εισάγετε σημειώσεις τέλους άμεσα πατώντας το εικονίδιο Εισαγωγή σημείωσης τέλους στη γραμμή εργαλείων Τυπική ή Εισαγωγή ή επιλέξτε Εισαγωγή - Υποσημείωση και σημείωση τέλους - Σημείωση τέλους.

## Για να επεξεργαστείτε μια υποσημείωση ή σημειίωση τέλους

- Ο δείκτης του ποντικιού αλλάζει σε χέρι όταν τον αφήσετε πάνω από την αγκύρωση της υποσημείωσης ή της σημείωσης τέλους στο έγγραφό σας.

- Για να επεξεργαστείτε το κείμενο υποσημείωσης ή σημείωσης τέλους, πατήστε στην σημείωση, ή πατήστε την άγκυρα της σημείωσης στο κείμενο, ή πατήστε Command Ctrl+Shift+PageDown.

- Για να αλλάξετε τη μορφή μιας υποσημείωσης, πατήστε στην υποσημείωση, πατήστε Εντολή+T F11 για να ανοίξετε το παράθυρο τεχνοτροπίες, δεξιοπατήστε "Υποσημείωση" στον κατάλογο και έπειτα επιλέξτε Τροποποίηση.

- Για να μεταβείτε από το κείμενο της υποσημείωσης ή της σημείωσης τέλους στην αγκύρωση υποσημείωσης του κειμένου πατήστε PageUp.

- Για να επεξεργαστείτε τις ιδιότητες αρίθμησης της άγκυρας μιας υποσημείωσης ή σημείωσης τέλους, πατήστε μπροστά από την άγκυρα και επιλέξτε Επεξεργασία - Υποσημείωση/Σημείωση τέλους.

- Για να αλλάξετε την μορφοποίηση των υποσημειώσεων και των σημειώσεων τέλους του LibreOffice, επιλέξτε Εργαλεία - Υποσημειώσεις και σημειώσεις τέλους.

- Για να επεξεργαστείτε τις ιδιότητες της περιοχής κειμένου για υποσημειώσεις ή σημειώσεις τέλους, επιλέξτε Μορφή - Τεχνοτροπία σελίδας και, στη συνέχεια, πατήστε στην καρτέλα Υποσημείωση.

- Για να αφαιρέσετε μια υποσημείωση, διαγράψτε την άγκυρα υποσημείωσης στο κείμενο.

Τα πλήκτρα συντόμευσης μπορούν να οριστούν για εισαγωγή, επεξεργασία και πλοήγηση σε υποσημειώσεις και σημειώσεις τέλους. Επιλέξτε την καρτέλα Εργαλεία - Προσαρμογή - Πληκτρολόγιο και εισάγετε note (σημείωση) στο πλαίσιο συναρτήσεων για να δείτε τις δυνατότητες.

Σχετικά θέματα

Απόσταση μεταξύ υποσημειώσεων

Υποσημειώσεις/Σημειώσεις τέλους

Ορισμός πλήκτρου συντόμευσης