Περιεχόμενα

# IDE Basic

Καθορίζει τις ρυθμίσεις για το βασικό IDE (Ολοκληρωμένο περιβάλλον ανάπτυξης) για να βοηθήσει την επεξεργασία μακροεντολών στη Basic.

Αυτό το γνώρισμα είναι πειραματικό και μπορεί να παράξει σφάλματα ή να συμπεριφερθεί απρόβλεπτα. Για να το ενεργοποιήσετε όμως, επιλέξτε LibreOffice - Προτιμήσεις Εργαλεία - Επιλογές - LibreOffice - Προχωρημένα και επιλέξτε το πλαίσιο ελέγχου Ενεργοποίηση πειραματικών γνωρισμάτων .

Για να έχετε πρόσβαση σε αυτήν τη λειτουργία...

Επιλέξτε LibreOffice - Προτιμήσεις Εργαλεία - Επιλογές - LibreOffice - Basic IDE.

## Συμπλήρωση κώδικα

Αυτό το γνώρισμα βοηθά τον προγραμματιστή Basic να συμπληρώσει τον κώδικα, αποθηκεύει εκτεταμένη πληκτρολόγηση και βοηθά στη μείωση σφαλμάτων κώδικα.

### Ενεργοποίηση συμπλήρωσης κώδικα

Μέθοδοι εμφάνισης ενός αντικειμένου Basic. Η συμπλήρωση κώδικα θα εμφανίσει τις μεθόδους ενός αντικειμένου Basic, υπό την προϋπόθεση ότι το αντικείμενο είναι εκτεταμένος τύπος UNO και η επιλογή "Χρήση εκτεταμένων τύπων" είναι επίσης ενεργοποιημένη. Δεν λειτουργεί σε γενικούς τύπους Basic Αντικείμενο ή Παραλλαγή.

Όταν μια μεταβλητή είναι μια διεπαφή ή δομή UNO, εμφανίζεται ένα πλαίσιο καταλόγου κατά το πάτημα της τελείας μετά το όνομα της μεταβλητής (όπως aVar. [εμφανίζεται το πλαίσιο καταλόγου]). Οι μέθοδοι και οι μεταβλητές του εμφανίζονται στο πλαίσιο καταλόγου, που παρουσιάζεται ακριβώς από κάτω. Μπορείτε να περιηγηθείτε μεταξύ των προτεινόμενων μεθόδων και μεταβλητών με τα πλήκτρα των βελών. Για να εισάγετε την επιλεγμένη καταχώριση, πατήστε το πλήκτρο εισαγωγής-Enter ή διπλοπατήστε το με το ποντίκι. Για να ακυρώσετε το πλαίσιο καταλόγου, πατήστε το πλήκτρο διαφυγής.

Κατά την πληκτρολόγηση του ονόματος της μεθόδου και πατώντας το πλήκτρο στηλοθέτη μια φορά, θα συμπληρώσει την επιλεγμένη καταχώριση, ξαναπατώντας το πλήκτρο στηλοθέτη θα διασχίσει τις συμφωνίες με το μακρύτερο πρόθημα. Παραδείγματος χάρη, όταν πληκτρολογείτε aVar.aMeth, θα διασχίσει τις καταχωρίσεις aMeth1, aMethod2, aMethod3 και οι άλλες καταχωρίσεις δεν είναι κρυφές.

Παράδειγμα:

        Dim aPicker As com.sun.star.ui.dialogs.XFilePicker

είναι ο ορισμός μιας έγκυρης μεταβλητής, όπου οι μέθοδοι της μπορούν να προσπελαστούν μέσω του τελεστή τελείας ("."):

        aPicker.getDisplayDirectory()

## Πρόταση κώδικα

Αυτοί είναι βοηθοί κωδικοποίησης για τον προγραμματιστή Basic.

### Αυτόματη διόρθωση

Τα σωστά πεζά-κεφαλαία των μεταβλητών της Basic και των λέξεων-κλειδιών κατά την εκτύπωση. Το IDE Basic του LibreOffice θα τροποποιεί την πληκτρολόγηση των δηλώσεων και των μεταβλητών της Basic του κώδικά σας για να βελτιώσει την τεχνοτροπία και την αναγνωσιμότητα του κώδικα. Οι τροποποιήσεις του κώδικα βασίζονται στις δηλώσεις μεταβλητών του προγράμματος και στις αναλυόμενες εντολές Basic του LibreOffice.

Παραδείγματα:

        Dim intVar as Integer

και όταν γράφετε Intvar, θα διορθώνεται σε intVar για να ταιριάξει με τα υπάρχοντα πεζά-κεφαλαία στη δήλωση του intVar.

Οι λέξεις-κλειδιά της Basic διορθώνονται επίσης αυτόματα (ο κατάλογος των λέξεων-κλειδιών παίρνεται από τον αναλυτή).

Παραδείγματα:

Integer, String, ReDim, ElseIf, etc...

### Αυτόματο κλείσιμο εισαγωγικών

Αυτόματο κλείσιμο ανοικτών εισαγωγικών. Το IDE Basic του LibreOffice θα προσθέτει δεξιό εισαγωγικό κάθε φορά που πληκτρολογείτε ένα αριστερό εισαγωγικό. Βολικό για την εισαγωγή συμβολοσειρών στον κώδικα Basic.

### Αυτόματο κλείσιμο παρενθέσεων

Αυτόματο κλείσιμο ανοικτών παρενθέσεων. Το IDE Basic του LibreOffice θα προσθέτει μια δεξιά παρένθεση “)” κάθε φορά που πληκτρολογείτε μια αριστερή παρένθεση “(“.

### Διαδικασίες αυτόματου κλεισίματος

Αυτόματη εισαγωγή δηλώσεων κλεισίματος για διεργασίες. Το IDE Basic του LibreOffice θα προσθέσει μια δήλωση End Sub ή End Function αφού πληκτρολογήσετε δήλωση Sub ή Function και πατήσετε Enter.

## Γνωρίσματα γλώσσας

### Χρήση εκτεταμένων τύπων

Να επιτρέπονται οι τύποι αντικειμένων UNO ως έγκυροι τύποι Basic. Αυτή η δυνατότητα επεκτείνει τους πρότυπους τύπους γλώσσας προγραμματισμού Basic με τους τύπους του LibreOffice UNO. Αυτό επιτρέπει στον προγραμματιστή να ορίσει μεταβλητές με τον σωστό τύπο UNO και είναι απαραίτητο για τη δυνατότητα συμπλήρωσης κώδικα.

Παράδειγμα:

        Sub Some_Calc_UNO_Types
        REM A spreadsheet object
            Dim oSheet As com.sun.star.sheet.XSpreadsheet
            oSheet = ThisComponent.getSheets().getByIndex(0)
        REM A cell object
            Dim oCell As com.sun.star.table.XCell
            oCell = oSheet.getCellByPosition(0,0)
        End Sub

Η χρήση των εκτεταμένων τύπων UNO στα προγράμματα Basic μπορεί να περιορίσει τη διαλειτουργικότητα του προγράμματος όταν εκτελείται σε άλλες σουίτες γραφείου.

Σχετικά θέματα

IDE Basic